**Izziņa par atzinumos sniegtajiem iebildumiem**

**Ministru kabineta rīkojuma projektam “Par Daugavpils novada pašvaldības nekustamā īpašuma “Kungadruvas ceļš” pārņemšanu valsts īpašumā” (VSS-123)**

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
|  |  |  |  |  |  |

Informācija par starpministriju (starpinstitūciju) sanāksmi vai **elektronisko saskaņošanu**

Datums **no 2021. gada 10. līdz 15. martam**

 **Tieslietu ministrija**

**Finanšu ministrija**

**Latvijas Pašvaldību savienība**

Saskaņošanas dalībnieki izskatīja šādu ministriju

(citu institūciju) iebildumus **Tieslietu ministrijas 2021. gada 8. marta iebildums.**

 **II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
|  |  | **Tieslietu ministrija** (08.03.2021. atzinums Nr. 1-9.1/220) izsaka šādu **iebildumu**: |  |  |
|  | Ministru kabineta rīkojuma projekta “ Par Daugavpils novada pašvaldības nekustamā īpašuma “Kungadruvas ceļš” pārņemšanu valsts īpašumā " sākotnējās ietekmes novērtējuma ziņojums (turpmāk -anotācija) I sadaļas 2.punkts | Anotācijā skaidrots, ka ar Projektu paredzēts pārņemt bez atlīdzības valsts īpašumā un Zemkopības ministrijas valdījumā Daugavpils novada pašvaldībai īpašumā esošo nekustamo īpašumu "Kungadruvas ceļš" (nekustamā īpašuma kadastra Nr. 4462 005 0128) – zemes vienību (zemes vienības kadastra apzīmējums 4462 005 0218) 1,16 ha platībā un nodot to akciju sabiedrībai "Latvijas valsts meži" (turpmāk ‒ Sabiedrība) pārvaldīšanā, lai Sabiedrība par saviem līdzekļiem uz tās izbūvētu inženierbūvi. Nekustamā īpašuma valsts kadastra informācijas sistēmā Sabiedrība tiks reģistrēta kā inženierbūves tiesiskā valdītāja. Tāpat norādīts, ka starp Zemkopības ministriju un Sabiedrību 13.11.2017. ir noslēgts "Valsts nekustamā īpašuma pārvaldīšanas līgums", un saskaņā ar šī līguma 2.2.5. punktu Sabiedrībai ir tiesības savas darbības nodrošināšanai nojaukt, pārbūvēt un (vai) atjaunot būves, kā arī uz apbūves tiesības pamata vai uz cita normatīvajos aktos noteiktā pamata bez atlīdzības uz pārvaldīšanā esošās zemes būvēt jaunas būves uz laiku, kas nav ilgāks par 30 gadiem. Vēršam uzmanību, ka, ņemot vērā Civillikuma 968.  pantā nostiprināto zemes un ēkas vienotības principu un Meža likuma 4. panta otro daļu, nekustamā īpašuma (zemes un būves) valdītājs būs Zemkopības ministrija, bet to pārvaldītājs - akciju sabiedrība "Latvijas Valsts meži", kas speciāli nodibināta šiem mērķiem. Līdz ar to secināms, ka tiesiskais valdītājs būs Zemkopības ministrija. Lūdzam skaidrot, vai konkrētajā gadījumā veidosies situācija, ka inženierbūvei būs vairāki tiesiskie valdītāji. Tieslietu ministrijas ieskatā, Sabiedrība kā valsts mežu pārvaldītājs atbilst Nekustamā īpašuma valsts kadastra likuma 7. panta trešās daļas 3. punktā ietvertajam termina "lietotājs" skaidrojumam. Ievērojot minēto, lūdzam precizēt anotāciju. | **Iebildums izvērtēts un ņemts vērā. Anotācija precizēta.**Zemkopības ministrijapaskaidro, kaAnotācijas I sadaļas 2. punktā (sk. 3.lpp) jau ir ietverta un norādīta informācija par normatīvo regulējumu un tiesisko pamatu par rīkojumā projektā paredzētajām darbībām ar atvasinātas personas mantu un būves iegūšanu valsts īpašumā pēc tās izbūves (Civillikuma 968. pants), kā arī informācija par turpmāko rīcību – datu aktualizācijuKadastra informācijas sistēmā.Tāpēc, respektējot Tieslietu ministrijas atzinumā pausto viedokli, anotācija ir precizēta un Zemkopības ministrijas ieskatā nav nepieciešams citēt Nekustamā īpašuma valsts kadastra likuma normas, skaidrojot būvniecības procesa īstenošanas gaitu (tostarp datu aktualizāciju, kas ir viena no būvniecības procesa sastāvdaļām, kuru attiecīgi reglamentē Būvniecības likums) jo tas būs valsts īpašumā pārņemtās mantas tiesiskās valdītājas – Zemkopības ministrijas – kompetencē. Rīkojuma projekta būtība ir pārņemt valsts īpašumā valsts funkcijas nodrošināšanai nepieciešamo zemi, jo tā īstenošanai ir nepieciešams Ministru kabineta lēmums. Situācija, kad inženierbūvei būs vairāki tiesiskie valdītāji, nav iespējama, jo Civillikumā nostiprināts princips, ka viena un tā pati lieta nevar vienā un tajā pašā laikā atrasties vairāku personu valdījumā tā, ka katra no viņām valda visu šo lietu (878. pants). | Lūdzu skatīt precizēto anotāciju. |

|  |  |
| --- | --- |
| Atbildīgā amatpersona |    |
|  | (paraksts\*) |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Tamāra Rasnača

|  |
| --- |
| (par projektu atbildīgās amatpersonas vārds un uzvārds) |
| Budžeta un finanšu departamentaValsts īpašuma nodaļas vecākā referente |
| (amats) |
| Tālr:67027517 |
| (tālruņa un faksa numurs)  |
| Tamara.Rasnaca @zm.gov.lv |